**ОПШТЕ УПУТСТВО АУТОРИМА**

**БИБЛИОНЕТ**

**Молимо ауторе да у циљу уједначавања формалне структуре прилога поштују следећа правила:**

**Радови треба да садрже од 10.000 до 25.000 (ауторски текст) карактера (са размацима).**

**Радови треба да буду опремљени напоменама, наведеном литературом, кључним**

**речима и сажетком.**

**Текстови треба да буду писани на српском језику (ћирилицом, осим неопходних**

**термина и скраћеница); величина фонта за наслове је 16, за поднаслове 14, за основни текст 12, за сажетке и кључне речи 11, за напомене (фусноте) 10; врсте фонтова су :Times New Roman – Serbian – Cyrilic, односно Times New Roman – English; проред је single.**

**Текстови треба да се шаљу у .doc формату програма Microsoft Word или неког другог**

**едитора текста отвореног кода.**

**Документ треба именовати на следећи начин: име и презиме аутора, наслов прилога,**

**датум.**

**У горњем левом углу прве стране наводе се: пуно презиме и име (свих) аутора, пун**

**(званични) назив и седиште установе аутора која је правно лице (афилијација) и**

**електронска адреса аутора.**

**Пожељно је навести и годину рођења аутора због увида у његов научно-стручни рад у централној нормативној бази података Народне библиотеке Србије. Веома је пожељно да се наведу и средња слова аутора. Функција и звање аутора се не наводе.**

**Сажетак (апстракт) је кратак информативни приказ садржаја чланка који читаоцу**

**омогућава да брзо и тачно оцени његову релевантност. У интересу је аутора да сажеци садрже термине (кључне речи) који се често користе за индексирање и претрагу чланака. Сажетак (100–250 речи) и кључне речи (3–8) на српском језику наводе се испод наслова на српском језику.**

**На крају рада наводи се листа референци (литература, библиографија). Референце се**

**наводе азбучним или абецедним редоследом и не преводе се на језик рада.**

**Испод листе референци наводи се сажетак на енглеском језику у следећем облику:**

**презиме и име (свих) аутора, назив и седиште установе аутора (афилијација) на енглеском језику, електронска адреса аутора, наслов рада на енглеском језику, сажетак на енглеском језику. Следе кључне речи на енглеском језику, евентуалне друге напомене о ауторским правима, преводиоцима и слично.**

**Када се први пут наводи страно име у тексту, у загради треба да се стави име исписано у оригиналу; када се следећи пут помиње исто име, оно у наставку текста треба да буде доследно и истоветно транскрибовано без помињања у оригиналу.**

**Код навођења страних израза, термина и скраћеница, преводи израза и термина, као и развијени облици скраћеница треба да се ставe у одговарајућe напоменe (фуснотe).**

**Табеларни и графички прикази, илустрације и фотографије треба да буду дати на**

**једнообразан начин. Они се обавезно достављају као посебан прилог (attachment), и то у облику дигиталних слика у једном од три понуђена формата: eps, tiff или jpg.**

**Неопходно је да минимална резолуција слике буде 1024х768 пиксела, односно да**

**фотографија буде у 300dpi у размери 1:1 (9 х 6 цм). Ова резолуција се односи на**

**оригиналну илустрацију, док накнадно повећана резолуција неће бити прихваћена.**

**Табеле и графиконе креирати у програму Word и достављати у doc формату као**

**посебан документ; они који су као слике убачени у Word документ неће бити**

**прихваћени.**

**Напомене (фусноте) се дају при дну стране на којој се налази коментарисани део**

**текста, најобимније не би требало да прелазе 100 речи и нумеришу се арапским**

**бројевима у континуитету у целом тексту. Извори се наводе језиком коришћене**

**публикације. Напомене треба да се користе мање за коментаре, а више за навођење**

**литературе.**

**Стил цитирања и навођења напомена (фуснота) и израде листе Референци**

**(литературе, библиографије) на крају рада је Чикашки стил (Chicago Style –**

**Humanities). Детаљно упутство за коришћење овог стила са примерима за различите**

**врсте извора може се наћи на** [**http://chicagomanualofstyle.org/home.html**](http://chicagomanualofstyle.org/home.html)**.**